ASIAN บวก 2% รับข่าวติดโผ “หุ้นยั่งยืน” 2 ปีซ้อน พ่วงบาทอ่อนค่า
ASIAN บวก 2% รับข่าวติดโผ “หุ้นยั่งยืน” ปีที่ 2 ตอกย้ำบรรษัทภิบาล พ่วงบริษัทได้รับประโยชน์จากเงินบาทอ่อนค่า
ASIAN บวก 2% รับข่าวติดโผ “หุ้นยั่งยืน” ปีที่ 2 ตอกย้ำบรรษัทภิบาล พ่วงบริษัทได้รับประโยชน์จากเงินบาทอ่อนค่า
11 ต.ค. 2565

ผู้สื่อข่าวรายงานว่า วันนี้ (11 ต.ค. 65) ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 14:32 น. อยู่ที่ระดับ 18.50 บาท บวก 0.30 บาท หรือ 1.65% สูงสุดที่ระดับ 18.70 บาท ต่ำสุดที่ระดับ 18.30 บาท ด้วยมูลค่าการซื้อขาย 134.81 ล้านบาท
นักลงทุนมีความเชื่อมั่นต่อ ASIAN มากขึ้น หลังตลาดหลักทรัพย์แห่งประเทศไทยประกาศได้รับคัดเลือกเป็นหุ้นยั่งยืน หรือ Thailand Sustainability Investment (THSI) ประจำปี 2565 ซึ่งมีการต่อเนื่องเป็นปีที่ 2 สำหรับบริษัทจดทะเบียนในกลุ่มเกษตรและอุตสาหกรรมอาหาร และถือว่าเป็นหนึ่งในรายชื่อบริษัทจดทะเบียนที่ได้รับการคัดเลือกทั้งหมด 170 บริษัท สะท้อนถึงการมุ่งมั่นพัฒนาองค์กรให้เติบโตอย่างมั่นคงต่อเนื่อง คำนึงถึงการบริหารความเสี่ยง พร้อมรับมือกับปัจจัยการเปลี่ยนแปลงด้านสังคมและสิ่งแวดล้อม ทั้งนี้ ASIAN มีการกำหนดกลยุทธ์เพื่อการพัฒนาอย่างยั่งยืนภายใต้ชื่อกลยุทธ์ CHEERS ซึ่งเป็นการดำเนินธุรกิจด้วยความรับผิดชอบต่อผู้บริโภค, การพัฒนาบุคลากร, การใช้ทรัพยากรอย่างมีประสิทธิภาพ, ความรับผิดชอบต่อสิ่งแวดล้อม, สิทธิมนุษยชน และผู้ถือหุ้น
นอกจากนี้ระยะสั้นทาง ASIAN ในเชิงบวกยังได้ประโยชน์โดยตรงจากค่าเงินบาทที่กลับมาอ่อนค่าอีกแตะ 38.07 บาท/ดอลลาร์ ดังนั้นด้วยจากสองประเด็นระยะสั้นนี้ทำให้นักลงทุนเข้ามาเก็งกำไร